Mælken bliver sur i køleskabet og komfuret virker ikke. Det oplever flere og flere nordjyder.

Det oplyser P4 Nordjylland. De nordjyske elselskaber må nemlig oftere og oftere slukke for strømmen, fordi folk ikke kan betale deres elregning. I 2010 har måtte Forsyningen Frederikshavn slukke for strømmen til dårlige betalere over 300 gange. Det svarer til en fordobling i forhold til 2009. Ifølge Claus Reimann Petersen, der er administrerende direktør i Forsyning Frederikshavn, skyldes stigningen, at mange har fået det sværere økonomisk, og derfor ikke har mulighed for at betale deres elregning. Det er ikke kun i Frederikshavn, at der bliver slukket for strømmen. En rundringning, som DR Nordjylland har lavet, viser, at halvdelen af de nordjyske elselskaber har oplevet en stigning i antallet af lukninger, fordi regningerne ikke bliver betalt. /Ritzau/